Conform Națiunilor Unite,
miliarde de oameni încă trăiesc fără adresă.
Economistul Hernando de Soto a spus:
„Fără adresă,
trăiești în afara legii.
Ai putea chiar să nici nu exiști.”
O să vă spun cum eu și echipa mea încercăm să schimbăm asta.
Dacă vă uitați la o hartă online și căutați o favela din Brazilia
sau o localitate din Africa de Sud,
veți vedea câteva străzi și mult spațiu gol.
Dar dacă treceți pe imaginea din satelit,
sunt mii de oameni, case și firme
în aceste spații vaste, necartografiate și fără adresă.
În Accra, capitala Ghanei,
sunt cifre și litere mâzgălite pe pereți,
o tentativă de adrese sistematizate, dar neterminate.
Dar aceste locuri, aceste locuri fără adresă,
au un uriaș potențial economic.
Iată de ce mă preocupă chestiunea adreselor.
Am lucrat în industria muzicală 10 ani,
și ceea ce poate nu știți despre lumea muzicală
este că în fiecare zi, oamenii se luptă cu problema legată de adrese.
De la muzicienii care trebuie să găsească locul concertului,
la companiile de producție care aduc echipamentul,
fiecare se rătăcește cumva.
A trebuit chiar să adăugăm pe cineva pe listă
care era persoana pe care o suni când crezi că ai ajuns
și-ți dai seama că nu-i așa.
Am avut niște zile grele,
ca în Italia, unde un șofer de camion a descărcat tot echipamentul
o oră la nord de Roma, în loc de o oră la sud de Roma,
și o zi un pic mai rea
când m-a sunat clăparul să-mi spună:
„Chris, nu te panica, dar s-ar putea să fi asigurat sunetul
la nunta altcuiva.”
(Râsete)
Nu mult după episodul fatidic din Roma,
vorbeam despre asta cu un prieten
care este matematician,
și ne-am gândit că putem face ceva pentru această problemă.
Ne-am gândit că putem face un sistem,
dar nu trebuie să arate ca vechiul sistem.
Am decis că adresele erau greșite.
Știam că vrem ceva foarte precis,
dar coordonatele GPS, latitudinea și longitudinea,
erau prea complicate.
Așa că am împărțit lumea în pătrate de câte trei metri.
Lumea se împarte cam în 57 trilioane de pătrate de trei metri,
și am observat că sunt destule combinații
de trei cuvinte din dicționar
pentru a numi fiecare pătrat de trei metri din lume în mod unic
cu doar trei cuvinte.
Am folosit 40.000 de cuvinte,
asta înseamnă 40.000 la cub,
64 de trilioane de combinații de trei cuvinte,
mai mult decât suficient pentru cele 57 de trilioane de pătrate de 3 metri,
cu puțin loc neutilizat.
Deci am făcut exact asta.
Am împărțit lumea în pătrate de câte trei metri,
i-am dat fiecăruia un identificator unic din trei cuvinte -
numit adresa de trei cuvinte.
De exemplu, chiar aici,
suntem la mustards.coupons.pinup,
(Râsete)
dar aici...
suntem la pinched.singularly.tutorial.
Dar nu am făcut asta doar în engleză.
Ne-am gândit că este esențial ca oamenii să poată folosi acest sistem
în limba lor proprie.
Până acum, am făcut sistemul în 14 limbi,
inclusiv franceză, swahili și arabă,
și lucrăm la mai multe, ca xhosa, zulu și hindi.
Dar această idee poate face mai mult
decât să-i ducă pe muzicieni la spectacol în timp util.
Dacă 75% din țările care se luptă pentru adrese fiabile
ar folosi adresele de trei cuvinte,
există o mulțime de aplicații mai importante.
În Durban, Africa de Sud,
organizația Gateway Health
a distribuit 11.000 de semne cu adrese de trei cuvinte
către comunitate,
așa că femeile însărcinate, când intră în travaliu,
pot suna la urgență
și pot spune exact de unde să le ia,
fiindcă altfel dura ore întregi până le găseau ambulanțele.
În Mongolia, Serviciul Poștal Național a adoptat sistemul
și acum livrează la casele multor oameni
pentru prima dată.
Națiunile Unite îl folosesc pentru a fotografia zonele cu dezastre
și pot livra ajutoare exact unde este necesar.
Chiar și Domino Pizza îl utilizează în Caraibe,
fiindcă nu putuseră să găsească adresele clienților,
dar chiar vor să livreze pizza cât este încă fierbinte.
În curând, veți putea urca în mașină,
rosti trei cuvinte,
iar mașina vă va conduce exact în acel loc.
Continentul african a sărit peste liniile telefonice
direct la telefoanele mobile,
a ocolit băncile tradiționale trecând direct la plățile mobile.
Suntem mândri că serviciile poștale din trei țări africane -
Nigeria, Djibouti și Coasta de Fildeș,
au adoptat direct adresele de trei cuvinte,
ceea ce înseamnă că oamenii din acele țări
au un mod simplu de a explica unde locuiesc, astăzi.
Pentru mine, adresele greșite erau o frustrare enervantă,
dar pentru miliarde de oameni,
este o afacere absolut ineficientă,
care împiedică sever dezvoltarea infrastructurii
și poate costa vieți.
Suntem pe cale să schimbăm asta,
cu trei cuvine odată.
Vă mulțumesc.
(Aplauze)